היו לי חברים
היו לי חברים טובים שאהבו לחיות; אך לא תמיד ידעו כיצד; לאלה היה זמן ללמוד; ואלה לא הספיקו כמעט; הם רצו ורצו בשדות או בפרדסים או בחורשות; בין השתיקות ובין הרעשים; ועד שעמדו לרגע לנשום קצת ולנסח בקשות; כבר היו נקראים ומתבקשים; והסתלקו והסתלקו כי מהרו לעזור או להתערב; במצבים קשים.; היו לי חברים שידעו לבוא ולחייך ולקחת; מן הנערות ומן הנשים שבסביבה; לעלות על יצוען ולעשות בהן כטוב עיניהן.; היו לי חברים שלא ידעו; שהתביישו או לא העיזו או לא הספיקו; ונשארו בחוץ וזרי פרחים בידיהם; פרחים שהוצאו אט אט מידם הנפתחת; והונחו על פניהם; היו לי חברים שידעו למתוח, לצחוק; לספר בדיחות ולגלגל כזבים; האגודת דוברי אמת; היו לי חברים משונים; כאשר צחקו ראו אותם ושמעו אותם; כאשר בקשו לבכות הסבו את הפנים; הלכו הצידה; היו לי חברים מסוכנים; וכן היו לי חברים חרשים; כאשר ביקשו מתנדב אחד; באו עשרה כי לא שמעו היטב; וכאשר אמרו להם לשוב; נשארו ליד אהל המטה כמו אוריה; רבים מחברי היו שקרנים; כאשר שאלת אותם אם הם מרגישים טוב; או חסר להם משהו; היו אומרים - מאה אחוז; והיו להם עינים אדומות וזקן בן שבועיים; ובקושי יכלו לזוז; היו לי חברים אל כימאים; שהצליחו להפוך מים ליין; ודרך לזמר; ועייפות לברזל; ונעורים לפצע פתוח; היו לי חברים משוגעים; אנשי רוח; היו לי חברים עשירים; שכל הארץ היתה ביתם; והם לנו בכרמי זית או בבתי אריזה שכוחים; או במערות עשן - או על פני רכסים שטופי רוח; כמו במיטתם; שידעו כמו יעקב לחלום חלומות היוצאים מדעתם; היו לי חברים...; 